****

Tysk udtale

**Opgave 1: Regler**

På tysk udtales alle bogstaverne tydeligt, og man sluger ikke bogstaver, som vi kender det fra dansk med stumme bogstaver.

Læs reglerne og prøv at udtale ordene korrekt.

* v udtales som f, selbstverständlich - *selbstferständlich (selvfølgelig)*
* s udtales stemt foran en vokal, seine - *zeine (sine/hans)*
* ch-lyden udtales altid tydeligt – ich
* st og sp udtales som scht og schp - Stadt - *Schtadt (by),* Sport - *Schport (sport)*
* ie udtales som langt i - wieder - *wiider (igen)*
* ei udtales ej - weiter - *wejter (videre)*

**Opgave 2: Prøv at udtale disse tyske ord (overdriv gerne)**

1. **Undlad engelsk accent:** Uniform, Idee, Projektwoche, Polizei, Energie, Cool, Gymnasium, selbst,
2. **Omlyd:** Gebäude, Jürgen, grüß, wächst, Fräulein, erzählen
3. **ie eller ei:** erschieße, langweilig, getrieben, sowieso, beschrieben, schief,
4. **Ch-lyd:** schreiben, Schüler, nach, entschließen, ich, dachte,
5. **z-lyd:** gezwungen, Zahl, Zettel

**Opgave 3: Sjove videoer**

Rhabarberbarbara: [*https://www.youtube.com/watch?v=gG62zay3kck*](https://www.youtube.com/watch?v=gG62zay3kck)

German Versus Other Languages (Part 1 and 2): [*https://www.youtube.com/watch?v=41lZmGcRWHU*](https://www.youtube.com/watch?v=41lZmGcRWHU)

**Opgave 4: Tysklands længste ord afskaffes**

Prøv om du kan udtale dette utrolig lange ord:

*'Rindfleischetikettierungsüberwachungsaufgabenübertragungsgesetz'.*

Ordet blev indført tilbage i 1999 i delstaten Mecklenburg-Vorpommern og kan oversættes til 'at organisere tests af oksekød til kogalskab eller BSE'. Men fra i dag er ordet slettet på baggrund af en ny tysk lov, der har sit udgangspunkt i nye anbefalinger fra EU. Fremover kommer det til at hedde:

*Landesverordnung über die Zuständigkeiten für die Überwachung der Rind-und Kalbfleischetikettierung*

*(statens bekendtgørelse om ansvaret for overvågning af oksekød mærkning).*

**Opgave 5: Rekordjagten er i gang**

Det tyske sprog tillader som udgangspunkt disse former for sammensætninger af ord. Det har tidligere fået Tysk Sprogforening (GfdS) til at opfinde dette ord - dog kun for sjov:

*Rindfleischetikettierungsüberwachungsaufgabenübertragungsgesetzesentw urfsdebattierklubdiskussionsstandsberichterstattungsgeldantragsformular*

*(overvågning af mærkning af oksekød og vurdering af opgaverne i lovforslag diskussionsklub statslig diskussion reportage betaling ansøgningsskemaet).*

**Opgave 5: Øv dig i at oplæse et stykke af en tekst**

I får hver især udleveret et oplæsningsstykke. I skal have fokus på alle udtaleregler. Vær tydelig i din udtale og overdriv gerne den tyske udtale. 2 minutters øvetid, herefter øver vi udtale i en dobbeltcirkel.